Diari Oficial de la Generalitat Valenciana


Sumari del DOGV 2192, del 25-01-1994 (1994/830336)

DECRET 253/1993, de 30 de desembre, del Govern Valencià, pel qual accepta la cessió gratuïta de la propietat d'una franja de terreny de 116'15 m2, situada a la Pobla de Vallbona i realitzada per l'entitat L'Andana, SA.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/12/30/253/dof/vci/html**

### Dades del document

Número de DOGV
:   2192

Data del DOGV
:   25-01-1994

Secció del DOGV
:   DISPOSICIONS GENERALS

Número del document
:   1994/830336


Data del document
:   30-12-1993

Organisme emissor
:   Conselleria d'Economia i Hisenda

Tipus de document
:   Decret

DECRET 253/1993, de 30 de desembre, del Govern valencià, pel qual accepta la cessió gratuïta de la propietat d'una franja de terreny de 116'15 m2, situada a la Pobla de Vallbona i realitzada per l'entitat L'Andana, SA. [94/0414]  
El Sr. José Luis Tort Planes, en representació de l'entitat L'Andana, SA, atorgà, en data 23 de juny de 1989, l'escriptura de segregació i cessió a favor de la Generalitat Valenciana, d'una franja de terreny situada a la Pobla de Vallbona.  
A petició del conseller d'Obres Públiques, Urbanisme i Transports s'iniciaren els tràmits legals oportuns per a l'acceptació i la formalització de la cessió gratuïta del terreny, realitzada a favor de la Generalitat Valenciana.  
La finalitat de la cessió comporta la incorporació al domini públic de la carretera C-234, dels terrenys objecte de cessió, situats al p k 20'200, per a utilitzar-los com accés a la gasolinera que s'hi pretén instal.lar.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern valencià en la reunió del dia 30 de desembre de 1993,  
DECRETE:  
Article primer  
Acceptar la cessió gratuïta de la propietat realitzada pel Sr. José Luis Tort Planes, en representació de l'entitat L'Andana, SA, d'una franja de terreny de 116'15 m2 de superfície, situada a la Pobla de Vallbona, partida de Rascanya. Confronta: al nord, en una línia de 50'35 metres, amb la resta de la finca matriu de la qual se segrega; al sud, en una línia de 50'65 metres, amb la carretera de València a Llíria, C-234; a l'esquerra entrant o oest, en línia perpendicular a les de façana i fons, amb un terreny descobert que es destinarà a vials.  
Aquesta franja de terreny es troba situada al marge dret de la carretera C-234 de València a Llíria, en el punt quilomètric 20'200 i correspon a la diferència del límit actual del paviment i una línia paral.lela a l'eix de la carretera i situada a deu metres d'aquest.  
Es troba inscrita en el Registre de la Propietat de Llíria, al tom 1.170, llibre 203, foli 170, finca 20.158, inscripció primera.  
Article segon  
La cessió gratuïta de la franja de terreny esmentat comporta el compromís, per part de la Generalitat Valenciana, d'autoritzar, en el seu moment, sobre els terrenys que hi confronten, propietat del cedent, la instal.lació definitiva d'una estació de servei de gasolina, una vegada obtingudes les preceptives autoritzacions de l'organisme competent.  
Article tercer  
Aquesta cessió té com a finalitat ampliar la zona de domini públic de la carretera C-234, com accés a la gasolinera que es pretén instal.lar en el punt quilomètric 20'200.  
Article quart  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 30 de desembre de 1993  
El President de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI